ASOCIAȚIA DE DEZVOLTARE INTERCOMUNITARĂ

TRANSCOM ZONA ODORHEI-UDVARHELYSZEK

Odorheiu Secuiesc, P-ța Primăriei, nr. 5, Județul Harghita

E-mail: aditranscom@gmail.com


Nr Înreg.  ____/04.09.2026
Anunț
privind organizarea concursului pentru ocuparea funcţiei contractuale vacante de specialist transport public din cadrul Compartimentului tehnic


În conformitate cu prevederile Regulamentului intern privind organizarea și desfășurarea concursului de recrutare a personalului din cadrul Asociației de Dezvoltare Intercomunitară ”Transcom Zona Odorhei-Udvarhelyszék” aprobat prin Hotărârea AGA nr. 8/2025, 

Văzând prevederile art. 554 alin. (7) din OUG nr. 57/2019 privind Codul administrativ, cu modificările și completările ulterioare, ale art. 30 din Legea nr. 53/2003 privind Codul muncii, republicată, cu modificările și completările ulterioare, precum și ale Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, 
Asociația de Dezvoltare Intercomunitară „Transcom Zona Odorhei–Udvarhelyszék”, cu sediul în municipiul Odorheiu Secuiesc, P-ța Primăriei nr. 5, jud. Harghita, organizează, în data de 28.09.2026, concurs pentru ocuparea unui post contractual vacant de specialist transport public, studii superioare, pe perioadă nedeterminată, cu un program de lucru de 8 ore/lună, din cadrul Compartimentului tehnic al Asociației.
I. Desfăşurarea concursului
Dosarele de înscriere la concurs se depun de către candidaţi la sediul Asociației de Dezvoltare Intercomunitară, P-ța Primăriei, nr. 5, Odorheiu Secuiesc, judeţul Harghita, în termen de 10 zile lucrătoare, de la data afişării anunţului, data limită fiind 17.09.2026 inclusiv. 
Persoana de contact este doamna Tamás Izabella, consilier, tel.: 0746751394, e-mail: aditranscom@gmail.com. 

Concursul pentru ocuparea unui post vacant se organizează la sediul Asociației de Dezvoltare Intercomunitară, P-ța Primăriei, nr. 5, Odorheiu Secuiesc, judeţul Harghita, în data de 28.09.2026 (proba scrisă) ora 10:00, interviul se susține în termen de maximum 4 zile lucrătoare de la data susţinerii probei scrise.

II. Concursul constă în 3 etape

1. Selecţia dosarelor: va avea loc în termen de maximum 2 zile lucrătoare de la data expirării termenului de depunere a dosarelor, candidaţii nemulţumiţi pot depune contestaţie la sediul Asociației de Dezvoltare Intercomunitară, P-ța Primăriei, nr. 5, Odorheiu Secuiesc, judeţul Harghita, în termen de cel mult o zi lucrătoare de la data afişării rezultatului selecţiei dosarelor;

2. Proba scrisă: în data de 28.09.2026, ora 10:00, comunicarea rezultatelor la proba scrisă se realizează prin afişare la sediul Asociației organizatoare a concursului, candidaţii nemulţumiţi pot depune contestaţie la sediul Asociației de Dezvoltare Intercomunitară, P-ța Primăriei, nr. 5, Odorheiu Secuiesc, judeţul Harghita, în termen de cel mult o zi lucrătoare de la data afişării rezultatului probei scrise; 
3. Proba interviu: în termen de maximum 4 zile lucrătoare de la data susţinerii probei scrise, comunicarea rezultatelor la proba interviu se realizează prin afişare la sediul Asociației organizatoare a concursului, candidaţii nemulţumiţi pot depune contestaţie la sediul Asociației de Dezvoltare Intercomunitară, P-ța Primăriei, nr. 5, Odorheiu Secuiesc, judeţul Harghita, în termen de cel mult o zi lucrătoare de la data afişării rezultatului interviului.
Proba scrisă și interviul se punctează cu maximum 100 de puncte fiecare.
Punctajul minim pentru promovarea fiecărei probe de concurs este de 50 de puncte.

Punctajul final pentru promovarea concursului este de maximum 100 de puncte şi se calculează prin media aritmetică a punctajelor obţinute la proba scrisă și la interviu.

Rezultatele finale se afişează la sediul Asociației organizatoare a concursului, în termen de o zi lucrătoare de la data afişării rezultatelor soluţionării contestaţiilor pentru ultima probă.
III. Condiţii de participare la concurs: 
1. Conform Regulamentului intern privind organizarea și desfășurarea concursului de recrutare a personalului din cadrul Asociației de Dezvoltare Intercomunitară ”Transcom Zona Odorhei-Udvarhelyszék”, poate ocupa postul persoana care îndeplinește următoarele condiții:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
2. Condiții specifice
a) studii superioare de lungă durată, cu diplomă de licență;

b) calificări, certificări, formări suplimentare specifice în domeniul transportului rutier;

c) experiență profesională de minimum 2 ani în domeniul transportului rutier de persoane, al serviciilor publice de transport sau în alte domenii similare.

IV. Dosarul de înscriere

Conform Regulamentului intern privind organizarea și desfășurarea concursului de recrutare a personalului din cadrul Asociației de Dezvoltare Intercomunitară ”Transcom Zona Odorhei-Udvarhelyszék”, pentru înscrierea la concurs candidaţii vor prezenta un dosar de concurs care va conţine următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.
V. Bibliografia specifică pentru ocuparea postului contractual

· Constituția României,

· Art. 89-91 și art. 132 din OUG nr. 57/2019 privind Codul administrativ, cu modificările şi completările ulterioare;

· Legea nr. 51/2006 a serviciilor comunitare de utilităţi publice, republicată, cu modificările și completările ulterioare;

·  Legea nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare;

· Ordonanța Guvernului nr. 27/2011 privind transporturile rutiere, cu modificările și completările ulterioare;

·  Ordinul Președintelui Autorităţii Naţionale de Reglementare pentru Serviciile Comunitare de Utilităţi Publice nr. 206/2007 pentru aprobarea Regulamentului-cadru de autorizare a autorităţilor de autorizare pentru serviciile publice de transport local şi judeţean de persoane;

· Ordinul Președintelui Autorităţii Naţionale de Reglementare pentru Serviciile Comunitare de Utilităţi Publice nr. 207/2007 pentru aprobarea Regulamentului-cadru de acordare a autorizaţiilor de transport în domeniul serviciilor publice de transport local de persoane;

· Ordonanța Guvernului nr. 26/2000 cu privire la asociații și fundații, cu modificările și completările ulterioare.
VI. Tematica

· Principiile generale ale Constituției,

· Drepturile, libertăţile şi îndatoririle fundamentale,

· Formele de asociere a unităţilor administrativ-teritoriale,

· Organizarea şi funcţionarea asociaţiilor de dezvoltare intercomunitară,

· Dispoziţiile generale cu privire la serviciile comunitare de utilități publice,

· Asociaţiile de dezvoltare intercomunitară,

· Gestiunea directă, gestiunea delegată,

· Dispoziţiile generale cu privire la serviciile publice de transport local şi judeţean,

· Administrarea serviciilor publice de transport local şi judeţean,

· Dispozițiile generale cu privire la transporturile rutiere,

· Regulamentul-Cadru de autorizare a autorităţilor de autorizare pentru serviciile publice de transport local şi judeţean de persoane,

· Regulamentul-Cadru de acordare a autorizaţiilor de transport în domeniul serviciilor publice de transport local de persoane,

· Înfiinţarea asociaţiilor şi a fundaţiilor,

· Organizarea şi funcţionarea asociaţiilor şi a fundaţiilor.

Anunţul de concurs se afișează la data de 04.09.2026, data de la care încep să curgă termenele prevăzute mai sus, la avizierul aflat la sediul Asociației de dezvoltare intercomunitară ”Transcom Zona Odorhei-Udvarhelyszék”, Municipiul Odorheiu Secuiesc, P-ța Primăriei, nr. 5, jud. Harghita.
Satu Mare, 04 septembrie 2026
Președinte,                                                                


       
KOVÁCS Imre                                
